আপনার সফরসঙ্গীকেও জায়গা চিনিয়ে দিন। হারিয়ে গেলে নির্দিষ্ট নম্বরের গেটের সামনে থাকবেন। এতে ভেতরের ভিড়ে হারিয়ে গেলেও নির্দিষ্ট স্থানে গিয়ে সঙ্গীকে খুঁজে পাবেন। কাবা শরিফে স্যান্ডেল-জুতা রাখার ক্ষেত্রে সর্বোচ্চ সতর্ক থাকুন। নির্দিষ্ট স্থানে জুতা রাখুন অথবা আলাদা ব্যাগে করে জুতা বগলের নিচে রাখুন। সফরের শুরু থেকে প্রতিটি পর্যায়ে সঙ্গীদের সম্মান করুন। তাদের ইচ্ছা-অনিচ্ছাকৃত ভুলগুলো ক্ষমাসুন্দর দৃষ্টিতে দেখুন। গ্রুপের দুর্বল-বয়স্কদের প্রতি বিশেষ খেয়াল রাখুন।